Diari Oficial de la Generalitat Valenciana


Sumari del DOGV 7035, del 30-05-2013 (2013/5061)

Notificació de la sentència dictada en el procediment de divorci contenciós número 747/2012.
--------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5061


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 747/2012. [2013/5061]  
Procediment: divorci contenciós 000747/2012  
En el present procediment de divorci contenciós seguit a instàncies de Nicolás Santos Ballester Martínez contra Ivie Aigbogun s'ha dictat la sentència que, literalment, diu el següent:  
«Sentència número 15/2013  
Vinaròs, 8 de febrer de 2013  
Elena Zabalza Sánchez, jutgessa del Jutjat de Primera Instància número 2 dels de Vinaròs, he vist les presents actuacions de divorci contenciós seguides amb el número 747/2012, promogudes a instància de la procuradora senyora Cruz Sorribes, en nom i representació de Nicolás Santos Ballester i assistit del lletrat senyor Adell Amela, contra Ivie Aigbogun, que no va comparéixer a l'acte de la vista a pesar d'haver sigut citada en legal forma.  
Dispositiva  
Estime la demanda de divorci contenciós plantejada per la representació processal de Nicolás Santos Ballester Martínez contra Ivie Aigbogun, i declare el divorci dels expressats, amb tots els efectes legals i sense exprés pronunciament en costes.  
La sentència haurà d'inscriure's en el Registre Civil perquè produïsca efectes contra els tercers de bona fe.  
Notifiqueu la present resolució del present expedient a les parts, i feu-los saber que contra esta es pot interposar recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne en el termini de 20 dies hàbils comptats des de l'endemà de la notificació d'aquella. En la interposició del recurs l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen, tal com disposa l'article 458 de la LEC, després de la reforma operada per la Llei 37/2011, de 10 d'octubre, de Mesures d'Agilització Processal.  
  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Així, esta és la meua sentència, jutjant definitivament en primera instància, que pronuncie, mane i firme.»  
  
Llegida i publicada va ser l'anterior sentència per la jutgessa que subscriu, mentres celebrava audiència pública el mateix dia de la data. En done fe.  
I atés que la persona demandada, Ivie Aigbogun, es troba en parador desconegut, s'expedix este edicte a fi que li valga de notificació de forma deguda.  
  
Vinaròs, 11 de març de 2013.- El secretari judicial: Sebastián Juan Roso Pablo.